Marit Elisebet Totland

Marit Elisebet Totland (født 3. april 1957) er en norsk lærer, KrF-politiker, direktør og forfatter fra Skudenes. 

Hun var ordfører i Bømlo fra 1995 til 1997, deretter statssekretær i Kirke-, utdannelses- og forskningsdepartementet i Bondevik-regjeringen. 1997-2000. Hun var direktør ved Valen sjukehus fra 2001 til 2003. Hun har tidligere arbeidet som lærer i ungdomsskole og videregående skole, og som daglig leder av lærerorganisasjonen Kristen Pedagogisk Forbund.

I 2004 gav Totland ut boken Blåstrømpe, en historisk roman fra Skudenes på 1870-tallet. Hun har også skrevet lokalhistorie fra Skudenes, lærebøker i kristendomskunnskap for grunnskolen og undervisningsmateriale for jubileet «Kyrkja i Noreg tusen år». I 2014 kom Garborg og Skou - forskjell på folk?, en bok om Arne Garborg og barndomsvennen Martin Johan Skou, taterguten som var modell for Carolus Magnus i romanen Fred.

Marit Elisebet Totland er mor til forfatter og journalist Anders Totland.

Bibliografi 
 2016: Alt vel (Kapabel forlag). Frittstående oppfølgjer til Blåstrømpe.
 2014: Garborg og Skou - forskjell på folk? (Commentum forlag)
 2008: Husker du? (Nauthydlaren forlag)
 2004: Blåstrømpe (Nauthydlaren forlag)
 2001: Med handemakt og hestekraft. Rolf Høines forteller (Nauthydlaren forlag)
 2000: Svunne tider og forsvunne hus. Rolf Høines forteller (Nauthydlaren forlag)
 2000: Mikkel rev, bamse brakar og Ole M.Totland. (Nauthydlaren forlag, i samarbeid med Ole Jakob Totland)
 1997: Spøk og alvor fra krig til fred. Rolf Høines forteller (Nauthydlaren forlag)
 1995: Pedagogisk materiell til alle landets førskoler, barneskoler, ungdomsskoler og videregående skoler i forbindelse med kirkens 1000-årsjubileum (Moster forlag)
 1991–1994: Kristendomsboka, 1-3, med lærerveiledning og arbeidsbok, sammen med Toril Hansen, (Cappelen forlag)

Referanser

Eksterne lenker 
 

Personer fra Bømlo kommune
Personer fra Kvinnherad kommune
Lokalpolitikere fra KrF
Norske forfattere
Ordførere i Bømlo